Afg‘oniston sharqidagi Lahmon viloyati hududida ro‘y bergan portlash oqibatida 2 kishi halok bo‘lgan va 16 kishi jarohatlangan. Bu haqda Sinxua agentligi xabar tarqatdi. Manbaning ma’lumotiga ko‘ra, bozor hududida qo‘lda yasalgan portlovchi qurilma harakatga keltirilgan. Jabrlanuvchilardan biri yosh bola bo‘lib, u ayni vaqtda shifoxonada. Jarohatlanganlarning aksari barqaror ahvolda.